Personlig rapport for: ESFP



**Indhold**

JTI typologi **3**

Stærke sider ved din dominante funktion (S*e*) **3**

Stærke sider ved dine præferencer **4**

Generelle egenskaber ved dine præferencer **5**

Til eftertanke **6**

Din undertrykte funktion (N*i*) **7**

Kommunikation **7**

Læringsstil **8**

Karriere **8**

Arbejdsstil **9**

Trivsel og "succes" **10**

Arbejdsmiljø **11**

En lille bøn for ESFP’eren **11**

Du kan dække rollen som: Informator **12**

Du kan dække rollen som: Gennemfører **13**

Du kan dække rollen som: Kvalitetssikrer **14**

Teamadfærd **15**

|  |
| --- |
| JTI typologi for: **ESFP** |
| **Handlingsrettet og procesrettet,**praktisk, menneskeorienteret type |

**Ekstrovert (E) -** handlingsrettet

 **Sansende (S) -** praktisk

 **Følende (F) -** menneskeorienteret

 **Opfattende (P) -** procesrettet

Du baserer din opmærksomhed på sansefunktionen (S) og vurderinger på følefunktionen (F). Derfor foretager du dine vurderinger og beslutninger ved at tage subjektivt, personligt stilling (F) til de konkrete fakta, som du observerer (S). Som SF-person er du mere interesseret i fakta om mennesker end om ting. Følefunktionen (F) bruges som et "måleredskab" til at vurdere, hvad der har betydning for dig selv eller andre mennesker.

Præferencernes rækkefølge:

 1. Se

 2. Fi

 3. Te

 4. Ni

Stærke sider ved din dominante funktion (Se)

Din dominante funktion (nr. 1) er sansning (S), som er den funktion, som er mest foretrukken og dominerende hos dig. Som ekstrovert sanser (Se) vil du ofte vise og fortælle til andre mennesker de fakta, som du ser og registrerer. Med sansning (S) som dominant funktion vil du kunne have flere af følgende stærke sider:

* ser klart de relevante fakta
* registrerer mange detaljer
* har god hukommelse
* har blik for, hvad der må gøres
* er opmærksom på det, der er vigtigt her og nu
* bruger erfaring for at løse problemer
* håndterer problemer realistisk
* "billeder fremkaldes" og præsenteres her og nu med stor detaljerigdom.

Din støttefunktion (nr. 2) er følelse (F), som du bruger til personorienterede vurderinger af det, du sanser. I tillæg er den med til at skabe balance i din personlighed, ved at den er introvert (Fi). Støttefunktionen viser du sjældnere til andre, da den er introvert.

Stærke sider ved dine præferencer

Som ESFP’er har du din styrke i at fokusere og bruge energien, færdighederne og dine kundskaber i den ydre verden blandt mennesker og ting (E). Ved at du viser din energi, vil andre ofte også blive fyldt af energi. Du kan lide at arbejde sammen med andre, opretter kontakt, og etablerer og bruger netværk. Du deler dine ideer og tanker, efterhånden som de opleves, er optaget af handling og har ingen problemer med at være i gang med mange opgaver samtidigt. Sædvanligvis foretrækker du mundtlig kommunikation fremfor skriftlig.

Med din præference for sansning (S) fokuserer du på fakta og det, som sker her og nu, og er dermed opmærksom på detaljerne i enhver situation. Du stoler på din erfaring og finder ud af, hvordan ting kan gøres på den mest effektive måde, ud fra den erfaring du har. På baggrund af dette kan du føre en ide over på det praktiske plan.

Færdigheder med følelse (F) er, at du anvender en beslutningsproces, hvor du bruger værdier og overbevisning til at drage konklusioner. Du vil vide værdien af et alternativ, og hvordan dette vil påvirke andre mennesker. Du ser på ideer og produkter med et positivt sind og tjekker dine objektive data med dine værdier – hvad du selv eller andre kan lide eller ikke kan lide. Hvilken effekt, beslutninger har på mennesker, er vigtigt for dig, og du forsøger at skabe en harmonisk stemning, hvor mennesker kan vokse og bruge deres talenter og færdigheder.

Ved hjælp af opfattelse (P) organiserer du dit liv i den ydre verden på en spontan og fleksibel måde, hvor du har evne til at tilpasse dig situationen. Du kommunikerer en rolig og åben holdning og samler på de data, du har brug for, for at træffe en beslutning. Ofte kan du udsætte en beslutning for at samle på mere information. Du har stor arbejdskapacitet, når det gælder, og får energi, når uventede ting dukker op.

|  |  |
| --- | --- |
| E | **S** |
| * Fokuserer og bruger din energi blandt andre mennesker
* Giver andre energi
* Deler tanker og ideer undervejs og er optaget af handling
* Kan være i gang med mange opgaver samtidig
* Udvikler færdigheder og kundskaber ved at samarbejde og skabe netværk
 | * Fokuserer på fakta og det som sker her og nu
* Er opmærksom på detaljer
* Er dygtig til at anvende den praktiske erfaring, du har
* Er dygtig til at føre en ide over på det praktiske plan
 |
| F | P |
| * Anvender værdier og overbevisning, når du beslutter
* Er optaget af, hvordan beslutninger påvirker andre mennesker
* Tjekker saglige og objektive data med dine værdier
* Behandler mennesker med varme og sympati
* Vægtlægger at forstå menneskers behov og skabe harmoni
 | * Er spontan og fleksibel
* Er dygtig til at tilpasse dig det, som sker undervejs
* Har stor arbejdskapacitet, når det gælder
* Har en åben holdning til det, som sker
* Er dygtig til at samle på information over tid, før beslutninger tages
 |

Generelle egenskaber ved dine præferencer

Som ESFP’er er du en udadvendt, venlig, livsglad, hyggelig, realistisk og tilpasningsdygtig person, som kan lide at være blandt mennesker (E). Du kan lide at være i centrum for opmærksomheden, og du kan lide at være i sociale situationer. Du har praktiske evner og kan lide nye erfaringer.

Du stoler på, hvad du ser, hører og får førstehåndskendskab til. Godvilligt accepterer du at bruge de fakta, du har omkring dig, uanset hvad disse måtte være (S). Du er ganske sikker på, at en god løsning vil dukke op, når du bare får overblik over alle de faktiske forhold. Eftersom du har et godt blik for her og nu-situationen og en realistisk tolerance for det, som virkelig er, kan du ofte være en dygtig problemløser.

Du er aktivt nysgerrig, både når det gælder mennesker, aktiviteter, madretter, genstande, natur og over for andre ting, som er nye for dig. Dine gode evner til at bruge dine sanser kan give sig til udtryk på flere måder:

* evne til hele tiden at se behovet for at tage vare på nuet
* dygtig til at håndtere mennesker og konflikter
* gode evner til at tage imod, søge efter og huske store mængder af fakta
* kunstnerisk sans og vurderingsevne

Som ESFP’er kan du kunsten at leve. Du får ofte meget morskab ud af livet, og det er derfor morsomt at være sammen med dig. Du sætter pris på dine materielle ejendele og tager dig tid til både at skaffe dig dem og at glæde dig over dem. Du har stor glæde af god mad, klæder, musik og kunst. Sport og fysisk træning er noget, som du ofte kan lide, og som du sædvanligvis er dygtig til. Abstrakte ideer og teorier har du typisk ikke så meget til overs for, før de eventuelt er blevet testet i praksis.

Du træffer dine vurderinger ved hjælp af dine personlige vurderinger og værdier (F) mere end ved at bruge logisk analyse og Tænkning. Din Følelse gør dig taktfuld, sympatisk, og interesseret i mennesker, og du er specielt dygtig til at håndtere medmenneskelige forhold. Du kan imidlertid tage lidt for let på forhold, hvor disciplin er nødvendig.

Du løser problemer ved at være tilpasningsdygtig (P) og kan ofte få andre til også at være smidige. Sædvanligvis kan andre folk lide dig så godt, at de overvejer de kompromisløsninger, du foreslår. Du er fordomsfri, åben og tolerant over for næsten alle – også dig selv. Du tager tingene, som de er, og har derfor let ved at være dygtig til at løse op for spændte situationer, og at få parter, som trækker i forskellige retninger, til at kunne sammen. Du leder efter en tilfredsstillende løsning i stedet for at påtvinge andre stærke meninger om, hvad man bør eller skal.

Du føler dig sjælden tvunget af standardløsninger og optrukne eller formelle procedurer. Dette kan gøre dig i stand til at se løsninger for at nå målet ved at "bruge" eksisterende regler, systemer og omstændigheder på nye måder i stedet for at se på disse som blokeringer.

Som ven og kammerat vil du være entusiastisk, venlig og vise en ægte interesse for dine venner. Sædvanligvis vil du være populær på grund af dette og for dine evner til at finde på mange nye og morsomme aktiviteter, specielt aktiviteter, som giver sanselig stimulans.

I et parforhold er du generøs og varm, og du ønsker at gøre din partner glad og fornøjet. Du trives vældig godt med at være forelsket, og du ønsker at nyde hvert øjeblik af det. Du foretrækker at tage ting fra dag til dag, og ønsker ikke at planlægge og tænke for meget på fremtiden. Med følerpræference (F) vil du ønske et tilfredsstillende, livslangt og nært forhold, men med dit ønske om at nyde at være forelsket kan du, hvis du ikke passer på, gå fra det ene forhold til det andet og umiddelbart tro, at det er dette, du ønsker. Det, at du tager negativ kritik meget personligt, kan være et problemområde i forholdet.

Som ESFP’er vil du være en venlig, varm og forstående forælder. Du er praktisk og konkret angående daglige gøremål, og du er dygtig til at dække de daglige behov, som måtte opstå. Siden du ikke kan lide så meget struktur, kan du få vanskeligheder med at definere struktur og sætte grænser for børnene.

Til eftertanke

* Kan lægge for meget vægt på subjektive oplysninger
* Tager måske ikke logiske følger med i betragtningen, når du beslutter
* Kan glemme at tænke dig om, før du "hopper ud i det"
* Kan bruge for meget tid på socialt samvær, som bliver på bekostning af opgaven, som skal udføres
* Fuldfører måske ikke altid det, du har påbegyndt
* Udnytter måske ikke tiden godt nok

Hvor effektiv du er, afhænger meget af, i hvor stor grad du skaffer dig dømmekraft nok. Måske har du som ESFP’er brug for at udvikle din Følelse, sådan at du kan bruge dine værdier til at skaffe dig retningslinjer for din opførsel, mening og retning med dit liv. Hvis din dømmekraft og sunde skøn ikke er udviklet nok til at give dig karakterfasthed, kan der være fare for, at du kun tilpasser dig din egen kærlighed for det gode liv.

Du har kun lidt interesse for langtidsplanlægning (P), og begyndende forandringer i den ydre verden kan komme fuldstændig bag på dig. På grund af din evne til improvisation kan du imidlertid spontant behandle sådanne problemer effektivt, når de først er der.

Da du ikke har meget tolerance over for bekymring eller stress, kan sociale spændinger blive fortrængt så længe som muligt. Resultatet er, at reelle problemer kan hobe sig op, indtil de bliver alvorligt store. Det er ironisk, at ,selv om du er optaget af at give andre mennesker det, de ønsker, kan du være dårlig til at forudse, hvad du selv vil komme til at ønske. Du kan på samme måde være for dårlig til at forudse, hvilken virkning, nogle af de ting du selv gør, har på andre, og du vil derfor kunne blive overrasket over de problemer, som kan opstå.

Du reagerer ofte ikke på de store forandringer, som kommer længere ude i horisonten, slet og ret fordi du måske ikke ser dem (Ne). Som ESFP’er kan du blive så gearet mod her og nu på grund af den dominante funktion Se, at du kan vælge løsningsforslag, som er gode, men som ikke altid er i sammenhæng med situationen. Det kan hurtigt give dig meget ekstraarbejde, ved at du kaster dig for hurtigt ud i det.

Under jobinterviewet kan du opleves som for talende og opgaveorienteret. Det vil være en fordel, hvis du tager pauser, sådan at interviewerne får anledning til at stille spørgsmål. Understreg dine stærke sider, og hvilket bidrag du kan komme med til organisationen, og få frem, hvordan dine menneskelige færdigheder kan bidrage og påvirke resultatet på jobbet. Hvis du bliver stresset, kan du føle dig forvirret eller se negative aspekter ved jobbet.

Din undertrykte funktion (N*i*)

Din undertrykte og mindst foretrukne funktion (nr. 4) er den modsatte af din dominante, foretrukne funktion. Den fungerer ubevidst og primitivt, fordi den ofte er sparsomt udviklet og uvant for dig. Den undertrykte funktion aktiveres af træthed, stress, beruselse eller en hvilken som helst situation, hvor tilliden svækkes til din dominante funktion. Når du er ude af balance, bliver du også let sårbar. Ofte giver den undertrykte funktion en kraftig udløsning af følelser eller emotioner, og du oplever, at du kan blive utryg og humørsyg. Når din undertrykte funktion gør dig usikker, kan du reagere på en måde, som kan opleves, som om du sender "tyrannen" i dig ud for at forsvare dig.

Når din undertrykte funktion er virksom, er det vanskeligt for din dominante funktion at fungere. Ideer, tanker og følelser, som kommer til overfladen, bliver ikke forankret i virkeligheden, og du er heller ikke tilgængelig for en fornuftig diskussion med andre mennesker.

Observer, hvordan du forholder dig til andre, når du er udkørt, stresset eller træt, og forsøg at få et mestringsforhold til din undertrykte funktion. Ved at kende til din egen "tyran" kan du se humoristisk på den, når den opstår. Forståelse for egen "tyran" fører også til, at du bliver mere fortrolig med "tyrannen" hos andre mennesker. Dermed vil du ikke tage det så personligt, når andre bruger deres "tyran" mod dig.

Eftersom introvert intuition (Ni) er din undertrykte funktion, vil du kunne:

* lade være at tage hensyn til fremtiden
* være sparsomt optaget af at tænke gennem, hvordan løsninger vil fungere i fremtiden
* være urimeligt pessimistisk
* køre dig selv fast og miste mulige udveje af syne
* blive fanget i et spor
* give mentalt op
* se ene forfærdelige alternativer
* blive overvældet af en følelse af hjælpeløshed

Kommunikation

Som ESFP’er vil du sædvanligvis kommunikere på en udadvendt og engageret måde, hvor følelser og tanker bliver udtrykt (EF). Sædvanligvis formidler du energi og entusiasme, og fokuserer på mennesker og ting i den ydre verden (E). Du har din styrke i at snakke dig frem til konklusioner og klarhed. Du foretrækker at præsentere budskabet mundtligt frem for skriftligt, og du snakker gerne i grupper med mange mennesker.

Med din præference for sansning (S) bruger du dine erfaringer som baggrund, når du skal illustrere en sag, og ønsker at se praktisk og realistisk brug og anvendelse. Ofte henviser du til konkrete eksempler, når du kommunikerer. Du ønsker at få fakta og beviser på bordet med det samme, kan lide, at forslag er direkte og mulige at gennemføre, og er umiddelbart optaget af at følge en opsat fremdriftsplan.

Med følelse (F) kan du ofte udtrykke dig engageret og udtryksfuldt, og værdsætter andre i samhandling og kommunikation. Du værdsætter logik, men ikke uden at man tager personligt stilling til en sag. Du overbevises af information, som bliver givet med en personlig, entusiastisk tone, og af det, som føles "rigtigt for mig". Værdien af et alternativ er vigtigt, og hvordan det vil påvirke andre mennesker. På baggrund af dette vil du ofte respektere personlig autoritet. Du vil være venlig og social, når du snakker, og du vil have sammenhæng i dit eget værdisystem. Medfølelse er vigtigt, og logik og objektivitet betragter du helst som noget, der kan værdsættes.

Med præference for opfattelse (P) fokuserer du på processen, det vil sige vejen mod målet, og snakker om alternativer og muligheder. Du fremlægger ofte dine synspunkter som foreløbige og som genstand for bearbejdning. Du er villig til at diskutere planer, men kan ikke lide tidsfrister. Du forventer også, at andre kan tilpasse sig den aktuelle situation og kan lide overraskelser og det at tilpasse sig til situationen.

Læringsstil

Som ESFP’er lærer du for det meste bedst ved at involvere dig aktivt i det, der sker, og specielt det, som har med mennesker at gøre. Konkret erfaring og praktisk handling i mellemmenneskelige forhold er vigtigt for din læring. Gruppearbejde kan du også lide. Med din praktiske vinkling kan du imidlertid kede dig på skolen, hvis det bliver for meget teori, som du ikke kan se en praktisk nytte af.

Med præference for ekstroversion (E) lærer du bedst gennem interaktion og kommunikation med andre mennesker. Du lærer godt gennem at snakke, mens du tænker, og får ofte klarhed og konklusion gennem samtaler. I tillæg lærer du godt ved at være i gang med mange aktiviteter samtidigt, og trives ofte med mundtlige prøver.

Med præference for sansning (S) lærer du bedst ved at begynde stykvist for senere at få helheden ind. For meget generel information på en gang forstyrrer dig. En trinvis og systematisk fremgangsmåde fungerer altså bedst for dig. Du har behov for at se konkret fakta som f.eks. tal, navn, data osv., og du har relativt god hukommelse for fakta- og terpestof. Såfremt du kan se den praktiske nytteværdi her og nu af det, du lærer, vil du have god nytte af det i en læresituation. Dine kreative styrker ligger sædvanligvis inden for rammen af det, du er i gang med. Ofte lærer du mere og bedre af førstehåndserfaringer end fra bøger, og du gør det typisk bedre i konkret problemløsning end i skriftlige opgaver. I skolesammenhænge kan det godt være, at du må arbejde hårdere end andre for at opnå resultater, men du klarer dette, hvis du selv ser nødvendigheden af at gøre det.

Med præference for følelse (F) lærer du bedst gennem at vide, hvad der er rigtigt og forkert med det, som du er i gang med. Du har brug at vide, hvordan dette kan påvirke dig selv eller andre mennesker. I en læresituation er forholdet til kammerater og lærer vigtigt, og du har brug for at få godkendelse og accept fra disse for at trives og lære bedst mulig. Gruppearbejde vil du trives med, specielt hvis du kan få lov at anvende dine evner til at inspirere andre i gruppen.

Med præference for at organisere din livsstil på en åben og spontan måde (P) lærer du bedst ved at få variation i præsentation af lærestoffet. Rutine i præsentation kan du ikke lide. Hvis du kan få lov at være spontan og nysgerrig og følge dine egne impulser, vil dette være til fordel for din læresituation. Ofte starter du langsomt, når du skal lære noget, men du arbejder hurtigt, når du først er kommet i gang.

Karriere

Kendskab til egne præferencer kan være til hjælp og nytte, når du skal vælge karriere. Forskning viser, at tilfredsstillelse i arbejdslivet afhænger meget af, om du får mulighed for at bruge dine præferencer. Hvis dine arbejdsområder hovedsageligt indeholder den type oplevelser, som du naturligt foretrækker ud fra dine præferencer, vil du sædvanligvis håndtere arbejdet bedre og finde det mere tilfredsstillende. Hvis dine arbejdsområder hovedsageligt har brug for den måde at træffe beslutninger på, som er naturlig for dig, vil dine beslutninger oftest blive bedre, og de vil blive taget med større sikkerhed.

Alle dine præferencer er vigtige for din karriere. De to midterste bogstaver i din typebetegnelse (S og F) betyder enormt meget, når det drejer sig om, hvilket arbejde du vil udføre bedst og have mest glæde af. Hvordan du griber dit job an, vil i høj grad blive afgjort af din P-præference. Hvilken slags arbejde, du bedst vil kunne lide inden for et specielt område, vil kunne afhænge af din E-præference, som omhandler, hvor du henter og bruger din energi.

Arbejdsstil

Som ESFP’er vil din arbejdsstil være præget af dine gode evner til at vise aktivitet og handlekraft og til at gøre de rigtige ting til rette tid. Du har stor ansvarsfølelse, og er præget af loyalitet og virkelyst. I tillæg søger du forandring og variation, og er ikke særligt tidsbundet (SP).

Du kan lide variation og handling, og foretrækker at have flere mennesker omkring dig (E). Du foretrækker arbejdsopgaver, som ikke er alt for lange og seje. Du har sædvanligvis ikke noget imod flere arbejdsopgaver samtidigt, og afbrydelser, som f.eks. telefonsamtaler, har du ikke noget imod. Du foretrækker at være handlingsorienteret, men kan af og til handle for hurtigt – før du har fået tænkt nøje nok. Du er interesseret i aktiviteterne omkring jobbet, og hvordan andre arbejder, og du udvikler selv ideer ved samtaler og diskussion. Du kan imidlertid bruge for meget tid på at skaffe dig sparsomt produktive kontakter, som du ikke har brug for senere.

Med din præference for sansning (S) kan du lide at bruge erfaring og kendte metoder til at løse problemer – du kan lide at bruge det, som du har lært mere end at lære noget nyt. Praktisk arbejde foretrækkes gerne. Du er tålmodig med rutinearbejde og kan lide en etableret måde at gøre ting på, hvor du går frem trin for trin. Under arbejdet laver du sjældent faktafejl, og du har en realistisk forestilling om, hvor lang tid arbejdet vil tage.

Med præference for følelse (F) kan lide du arbejdsopgaver, hvor du kan få lov at bruge værdier og overbevisning til at drage dine konklusioner, som fører til, at der bliver taget vare på mennesker. Med blikket rettet mod underliggende værdier lader du ofte beslutninger påvirkes af det, som du selv og andre kan lide eller ikke kan lide. Du vil gerne være forstående og sød, og kan ikke lide eller undgår at sige noget ubehageligt. Harmoni er vigtigt for dig. Du har derfor tendens til at være meget forsigtig med andre menneskers følelser. Dette kan føre til, at du kan være for optaget af, hvad andre ønsker, og kan undlade at overveje de logiske konsekvenser af hvert alternativ.

Med ønske om at organisere dit liv på en åben og fleksibel måde (P) tilpasser du dig let ændringer og føler dig snarere fastlåst, når ingenting forandrer sig. Du kan lide at have en åben mulighed for ændringer i sidste øjeblik og kan med dette have en tendens til at udsætte beslutninger eller ting, som du ikke kan lide, i jagten på flere muligheder. Vær opmærksom på, at du kan starte med for mange projekter og dermed have vanskeligheder med at blive færdig med dem.

I en karrieremæssig sammenhæng har du måske ikke nogen handlingsplan for at nå målene, og du handler måske ikke specifikt for at nå målene.

***Potentielle styrker***

* Er tilpasningsdygtig
* Har entusiasme og energi
* Har evne til at motivere andre
* Kan forhandle og bygge konsensus
* Evner umiddelbar problemløsning

Trivsel og "succes "

**SF** Arbejde, som omhandler konkrete fag, hvor personlig varme og betænksomhed kan bruges effektivt i konkrete situationer for mennesker, f.eks. sundhedsomsorg, humanitært arbejde, religiøst arbejde, hjælpetjenester, undervisning (af børn), service- og butiksfag, salg, kontorfag osv.

Som ESFP’er klarer du dig typisk bedst i jobsituationer, hvor det er nødvendigt at have realisme, vise handlekraft og smidighed. Eksempler på arbejdsområder kan være inden for sundhedssektoren, salg, design, transportvirksomhed, underholdning, kontor- og sekretærarbejde, fødevaresektoren, vejledning af arbejdsgrupper, maskinoperatører og mange forskellige job, hvor evnen til problemløsning er vigtig.

Dér, hvor dygtighed, entusiasme og energi fylder dagen, vil du være på dit bedste. Du trives med at give kunder netop det, de ønsker, og gøre dem glade. Generelt er der ingen andre typer, som er så gode til at få fat i, hvad andre ønsker, for så at tilfredsstille disse ønsker. Alt, hvad der gøres, handler om kundens ønske om adspredelse, fornyelse eller engagement, og dette kan tilfredsstilles øjeblikkeligt. Du kan bedst lide, når det drejer sig om noget, der skal gøres her og nu, uanset om resultatet er en oplevelse eller en ting.

Du er tilbøjelig til at behandle arbejde som en slags "leg-for-betaling", og du arbejder lige så meget for glæden ved selve arbejdet som for belønningen. Der kan synes at være et strejf af humør over det, som bliver gjort af dig. Et strøg af spontanitet går gennem aktiviteterne som en rød tråd, og selv rutineopgaver kan gennemføres, som om der var en spontan kvalitet over dem.

***Kan lide arbejdsopgaver:***

* som er praktiske, realistiske og handlingsorienterede
* hvor du kan leve i øjeblikket
* hvor du kan få lov at være spontan
* hvor du bliver stimuleret af nye erfaringer
* hvor du kan bruge erfaring og kendte metoder for at løse situationer og problemer
* hvor du kan varetage menneskers ønsker og behov
* hvor du kan arbejde med kun lidt struktur og rutinearbejde

Arbejdsmiljø

Som ESFP’er vil du sædvanligvis foretrække et aktivt arbejdsmiljø med mulighed for at kunne være udtryksfuld og entusiastisk over for andre, og hvor du kan udtrykke dine tanker og følelser og få anerkendelse for dette (EF). Du vil foretrække samvær og dialog med mange mennesker, enten på arbejdspladsen eller uden for virksomheden, hvor du kan bruge dine evner til at kommunikere og involvere dig med mange mennesker (E).

Du ønsker, at arbejdsmiljøet vægtlægger arbejde, som omhandler brug af dine gode evner til observation af fakta og detaljer, så du kan bruge dine etablerede og praktiske færdigheder (S).

Sædvanligvis ønsker du, at miljøet har interesser, som fokuserer på værdier og mennesker, og forventer arbejdsopgaver som i høj grad yder hjælp og service til mennesker, hvor du kan bruge dine mellemmenneskelige færdigheder (F).

Du foretrækker i tillæg et fleksibelt arbejdsmiljø, hvor du kan anvende dine evner til at være åben, spontan og fleksibel. Du ønsker mulighed for frihed og variation, og hvor det er muligt at være med i processen undervejs i forskellige opgaver (P).

*I modsat fald vil du demotiveres af et arbejdsmiljø og arbejdsopgaver med for sparsomt fokus på værdier, mennesker og følelser. Du vil demotiveres af for sparsomt samvær og dialog med andre mennesker, af for meget fokusering på nye muligheder, og hvor du får for sparsom mulighed for at arbejde med at kunne være udtryksfuld og entusiastisk. I tillæg vil du kunne demotiveres, hvis der er for lidt orden, struktur, medbestemmelse og kontrol.*

En lille bøn for ESFP’erne

Gud, hjælp mig til at tage livet mere alvorligt, specielt FESTER og DANS.

|  |
| --- |
| Du kan dække rollen som: **Informator** |
| Vigtige egenskaber: | Støttende, hjælpende, tolerant, informationssamler og -formidler, kan ikke lide tidspres, velorienteret, fleksibel. |
|  Generel adfærd: | Som regel ikke særlig pågående, bekymrer sig ikke så meget om tiden, kan lide at finde ud af ting, tolker sager personligt, har let ved at udsætte beslutninger. |
|  | Du kan dække teamrollen **Informator**. Dette betyder, at du søger, samler og formidler information. Du er fleksibel, åben og samarbejdsorienteret, og bruger information og kundskab til at skabe sammenhæng og binde mennesker sammen. Du har antennerne ude for at opfange stemninger i et team eller en gruppe, er dygtig til at se, hvilke behov hvert enkelt medlem har, og bidrager med indsigt for at skabe og opretholde et inspirerende og harmonisk arbejdsmiljø. Du motiverer andre gennem dit personlige engagement, din tilpasningsdygtighed og en mild, støttende væremåde. Du anser teamets værdimæssige forankring som vigtig, og kan derfor reagere negativt på rendyrkede, logiske og analytiske ræsonnementer, som du oplever som upersonlige, kolde og sågar kyniske. Din åbne og informationssøgende holdning præger din arbejdsstil således, at dit fokus er på at søge stadig nye muligheder, sammenhænge og perspektiver snarere end at arbejde struktureret mod fastsatte mål. Sammen med din tålmodige og afventende indstilling gør dette, at du nogle gange kan opfattes som ustruktureret, ubeslutsom og langsom til at danne dig en mening. På samme tid kan du fremstå som urokkelig i sager, hvor din stærke værdiforankring bliver engageret. |

|  |
| --- |
| Du kan dække rollen som: **Gennemfører** |
| Vigtige egenskaber: | Praktisk, produktionsorienteret, kan lide planer, sætter en ære i regelmæssig produktion af varer og tjenester, værdsætter dygtighed og effektivitet.  |
| Generel adfærd: | Tidsbevidst, gennemfører det, du har sat sig for, er mere optaget af produktion end forandringer, foretrækker rutine, får planer til at fungere, lægger vægt på resultatet, tålmodig og realistisk. |
|  | Du kan dække teamrollen **Gennemfører**. Dette betyder, at du sætter en ære i, at jobbet bliver fuldført, ordentligt og i henhold til opsatte planer, krav og frister. Du arbejder systematisk og velorganiseret, og du trives, når du får ansvar for gennemførelse af konkrete arbejdsopgaver. Du har sædvanligvis et godt greb om og omhyggelig kontrol med detaljer og fakta. Du er udholdende og arbejder, indtil opgaven er fuldført. Du er mest effektiv og finder dig bedst til rette, når du kan arbejde efter gode, faste procedurer og rutiner, og du vil nødigt ændre det, der fungerer. Du har ikke meget sans for flyvske ideer og forandring for forandringens skyld, men kan være kreativ, når du ser, hvordan en ny ide kan omsættes i konkrete, praktiske forbedringer. Ellers foretrækker du at bruge din kompetence og færdigheder til at producere nyttige resultater jævnt og regelmæssigt, i dag som i går.Du kan lide stabilitet og faste rammer, og har fokus på detaljerne i arbejdet, som skal gøres her og nu. Dette medfører, at du kan være i fare for at overse de langsigtede perspektiver og helheden. Din stærke loyalitet, både i forhold til arbejdet, der skal gøres, og de gældende procedurer og rutiner, gør også, at du let kan sætte dine egne tanker og behov til side og i din pligtfølelse blive opfattet som meget lidt fleksibel og overoptaget af at holde på det eksisterende på bekostning af forbedring og udvikling. |

|  |
| --- |
| Du kan dække rollen som: **Kvalitetssikrer** |
| Vigtige egenskaber: | Interesseret i kontrol, detaljeorienteret, lidt behov for kontakt med andre, inspektør af standarder og procedurer.  |
| Generel adfærd: | Kritisk over for unøjagtigheder, kræver respekt for regler, grundig og nøjagtig, stille og reflekterende, koncentrerer dig indgående om få sager ad gangen.  |
|  | Dit bidrag til rollen som **Kvalitetssikrer** går mere ud på hurtigt at se, om de foreliggende forslag lader sig gennemføre på et praktisk plan. Du har evnen til hurtigt at holde kontrol og overblik med store mængder faktainformation, men ESFP’ere vil ikke have den samme udholdenhed med at koncentrere sig længe om en opgave, som andre kvalitetssikrere har (I). Du kan lide at arbejde sammen med andre og sætter pris på andres bidrag. Gennem hurtige og praktisk orienterede analyser tager du ansvar for, at arbejdet udføres så hurtigt og nøjagtigt, som det skal, og du slipper ikke taget, før du er sikker på, at udførelsen er i overensstemmelse med de mål og standarder, som er sat. I rollen som kvalitetssikrer kan du betragte regler og standarder som teamets og organisationens værktøj for at skabe effektivitet og kvalitet, og du arbejder derfor systematisk for at identificere og korrigere afvigelser.Men dit hurtige overblik for detaljer og din praktiske nøjagtighed i fakta medfører, at du nogle gange kan være i fare for at miste helheden af syne og komme til at fremstå som rigid og lidt åben for nytænkning i forhold til et overordnet og langsigtet perspektiv. Endvidere gør Kvalitetssikreres orientering mod det praktiske, kombineret med din forkærlighed for et hurtigt og praktisk overblik, at du til tider kan blive opfattet som for lidt reflekteret. En af grundene til dette kan være dit gode humør, som for andre teammedlemmer kan virke for lidt seriøst. |

|  |
| --- |
| **Teamadfærd** |
| Det vigtigste for dig, når du skal lede et teamarbejde, er at starte processen og opsummere vedtagne beslutninger. Du leder også ved at opfordre teamets medlemmer til at samarbejde og værdsætte hinandens stærke sider, og at afvente med at tage en beslutning, før alle meninger og forslag er blevet hørt.Du bidrager ved at opmuntre andre til at få positive resultater frem, og forsikrer dig på en positiv måde, at alle er med og har muligheden for at trække læsset sammen. Du er ofte den, som bryder isen i anspændte situationer, og du skaber en god holdånd ved at være produktiv og komme med klare budskaber.Du kan irritere andre ved at være for humoristisk, og du kan blive opfattet som en, der ikke tager alvorligt nok på tingene. Du kan være for personlig og personliggøre begivenheder eller ikke interessere dig for det abstrakte og begrebsmæssige.Du påvirker ved at give alle chancen for at føle begejstring, motivation og energi, og du opmuntrer andre til at gøre en indsats eller udføre en opgave. Du udfører opgaver med glæde og stil.Du kan blive irriteret på teammedlemmer, som er bebrejdende, negative og pessimistiske, eller som spilder tiden med at snakke i abstrakte vendinger. Du kan heller ikke lide møder, som får lov at fortsætte i en uendelighed til grænsen af det kedsommelige, eller mennesker, som er så opgaveorienterede, at de virker hårde, ufølsomme og uhøflige. Du er heller ikke begejstret for dem, som ikke udnytter og værdsætter andres forskellighed og bidrag.Du kan øge din effektivitet ved at erkende, at andre kan tolke humor og det at have det sjovt som mangel på seriøsitet. Du kan blive mere tydeligt opgaveorienteret, samtidig med at humor og entusiasme beholdes. Du kan også blive mere optaget af at tage helheden med i betragtning. |